Lognið á undan storminum getur verið ógnvænlegt og spennuþrungið en það sem fer á eftir honum er öllu léttbærara og getur verið tilvalin stund fyrir fjölskylduna að nýta í útiveru . Það hafa margir höfuðborgarbúar einmitt gert þessa helgina eftir storminn sem reið yfir landið í vikunni og þá aðallega í að stunda skíði en skíðasvæði Bláfjalla var opnað á ný um helgina . Svæðið opnaði klukkan 10 í gærmorgun og var opið til klukkan 17 og sama opnunartíma var haldið í dag . Nokkuð fjölmennt var í brekkunum enda færið með eindæmum gott og útsýnið yfir Bláfjallasvæðið einstakt . Svæðið í kring var snæviþakið og falleg birta myndaðist enda nánast alveg kyrrt og heiðskírt og vetrarsólin lágt á lofti . Ljósmyndari Fréttablaðsins skellti undir sig skíðum og tók nokkrar myndir og myndbönd af útsýninu , hressum krökkum og starfsmanni svæðisins ryðja braut fyrir skíðakappa á snjómokstursvél . Skíðasvæði verða ekki til af sjálfu sér . Fæst að minnsta kosti . Fréttablaðið / Anton Brink Starfsmenn svæðisins unnu hörðum höndum að því að hafa brautirnar sem bestar fyrir gestina .